నిఫ్టీ సూచీల్లోనూ అదే ర్యాలీ
లాభాల్లో ముగిసిన స్టాక్‌ మార్కెట్లు
ముంబై : స్టాక్‌ మార్కెట్లలో షేర్ల ర్యాలీ కొనసాగుతోంది. రెండురోజుల్లోనే సెన్సెక్స్‌ 1062 పాయింట్లు ఎగబాకింది. సెన్సెక్స్‌ రెండోరోజు గురువారం 486 పాయింట్లు పెరిగింది. నిఫ్టీ కూడా 135 పాయింట్లు పెరిగి 2016లోనే గరిష్టస్థాయి లాభాలు నమోదుచేసింది. బుధవారం 576 పాయింట్లు పెరిగి సెన్సెక్స్‌ రెండోరోజు 488 పాయింట్లు పెరిగింది. ముడిచమురు ధరల్లో పెరుగుదల, సాధారణ స్థాయికంటే సగటు వర్షపాతం ఎక్కువ నమోదుకావడం, అంచనాలకంటే ఆశాజనకంగా కారఒపరేట్‌ ఫలితాలు ఈ త్రైమాసికంలో నిఫ్టీని 8050 మార్క్‌ను దాటించాయి. ఎల్‌అండ్‌టి భారత్‌ ఆర్థికవ్యవస్థలో పెరుగుదలను సూచిస్తోంది. బిఎస్‌ఇ సెన్సెక్స్‌ 486 పాయింట్లుపెరిగి 26,367 పాయింట్లవద్ద స్థిరపడితే నిఫ్టీ 50 135 పాయింట్లు పెరిగి 8070వద్ద స్థిరపడింది. హెచ్‌డిఎఫ్‌సి, హెచ్‌డిఎఫ్‌సి బ్యాంకు, ఎస్‌బ్యాంకు, ఐసిఐసిఐబ్యాంకు, శ్రీరామ్‌ట్రాన్స్‌పోర్టు, టాటాకెమికల్స్‌ వంటివి కొంత మద్దతునిచ్చాయి. ఇక ముడి చమురు బ్రెంట్‌ చమురు బ్యారెల్‌కు 50 డాలర్లకు చేరింది. ఎల్‌అండ్‌టి 14శాతం పెరిగింది. కంపెనీ మార్చిత్రైమాసికంలో 2454 కోట్ల రూపాయలు నికరలాభం ఆర్జించింది. గత ఏడాది కంటే 19శాతంపెరిగింది. బజాజ్‌ ఆటో ఒకటిశాతంపెరిగింది. నికరలాభాల్లో 29శాతం పెరుగుదల నమోదుచేసింది. మోటార్‌ సైకిళ్ల విక్రయాల్లో 12శాతం వృద్ధిని నమోదుచేసింది. భెల్‌ ఐదుశాతంపెరిగింది. 800 మెగావాట్ల సంక్లిష్ట థర్మల్‌యూనిట్‌ ను కర్ణాటకలోని రాయ్ చూర్‌లో ప్రారంభించినట్లు ప్రకటిం చింది. ఎస్‌బిఐ ఐదుశాతంపెరిగింది. ఒఎన్‌జిసి మూడుశాతం పెరిగింది.నాలుగో త్రైమాసికం నికరలాభాలు మూడురెట్లుపెరిగి 4416 కోట్లకు చేరింది. గెయిల్‌ 0.5శాతం క్షీణించింది. 38.7 శాతం నికరలాభాలు పెరి గినా షేర్లు తగ్గాయి. బ్రిట న్‌ యూనిట్‌కు సంబంధిం చి టాటాస్టీల్‌ కొత్తకొత్త ఆఫర్లు అందుకుంది. ప్రభుత్వంపై ఒత్తిడితెచ్చేందుకు కార్మికులు కంపెనీవీధుల్లో మార్చ్‌ఫాస్ట్‌ నిర్వహించారు. స్వల్ప లాభాలతో స్టాక్‌ముగిసింది. కంపెనీ 3214 కోట్ల రూపాయలు నికరలాభం ఆర్జించింది. టాటామోటార్స్‌ బుధవారం 300 కోట్ల రూపాయల ఎన్‌సిడిల జారీకి ఆమోదం పొందింది. కంపెనీ స్టాక్‌ 0.6శాతంపెరిగింది. ఉజ్జీవన్‌ ఫైనాన్షియల్‌ సర్వీసెస్‌ 12శాతం పెరిగింది. కంపెనీ 134శాతం తన ఆర్థికలాభాలోను పెంచుకుంది. 177 కోట్లుగా ఉంది. రట్టన్‌ఇండియా పవర్‌ 14శాతం పెరిగింది. కంపెనీ నికర లాభాలు రూ.227 కోట్లకు ఎరిగాయి. గత ఏడాది ఇదే కాలంలో 2231కోట్ల నష్టంలో ఉన్న కంపెనీ మెరుగుపడింది. ఆసియా, యూరోప్‌ మార్కెట్లు కూడా ఇందుకు ఊతం ఇచ్చాయి. అమెరికా ఫెడ్‌రిజర్వు సంకేతాలు జూన్‌ లేదా జూలై నుంచి అన్న స్పష్టత రావడం ఎంపికచేసిన రంగాల్లో ఇన్వెస్టర్లు కొనుగోళ్లు పెంచడం మెరుగైన ఫలితాలిచ్చిందనే చెప్పాలి.